{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama i dopunama Pravilnika o automatskoj razmjeni informacija u području poreza"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SRETEN PETKOVIĆ","PRAVILNIK O  IZMJENAMA I DOPUNAMA PRAVILNIKA O AUTOMATSKOJ RAZMJENI INFORMACIJA U PODRUČJU POREZA","S obzirom da je u članku dodan novi stavak, potrebno uskladiti i numeraciju te umjesto „iz stavaka 2. do 10.“ navesti „iz stavaka 2. do 11.“ kako bi se osigurala jasnoća i pravna sigurnost u tumačenju i primjeni propisa.\nTakođer, u svim stavcima se izričito navodi da se radi o isključenom računu, dok to nije slučaj u stavku 9., iako se to jasno iščitava iz članka 30. stavka 1. i mjerodavne odredbe Direktive (EU) 2023/2226, gdje je propisano da isključeni račun podrazumijeva bilo koji od računa iz stavaka 2. do 10. Radi pravne sigurnosti i ujednačene primjene propisa, predlaže se korištenje iste strukture odredbe i terminologije u svim stavcima u odnosu na sve isključene račune, uključivo i za predloženi članak 30. stavak 9.","Primljeno na znanje","Komentar se ne odnosi na uvodni dio Pravilnika o izmjenama i dopunama Pravilnika o automatskoj razmjeni informacija u području poreza nego na članak 11."]
[2,"SRETEN PETKOVIĆ","PRAVILNIK O  IZMJENAMA I DOPUNAMA PRAVILNIKA O AUTOMATSKOJ RAZMJENI INFORMACIJA U PODRUČJU POREZA,\nČlanak 10.","U dijelu Pravilnika koji se odnosi na obveze subjekta vezano uz nove račune, a što je pobliže određeno člankom 76., predlaže se u navedenom članku 76. Pravilnika provesti terminološko usklađenje teksta odredbe Pravilnika s tekstom Direktive Vijeća (EU) 2023/2226 od 17. listopada 2023. o izmjeni Direktive 2011/16/EU o administrativnoj suradnji u području oporezivanja, i to kako slijedi - usklađenje odredbe članka 76., stavak 1. Pravilnika s odredbom Priloga 1., Odjeljak IV, točka A. konsolidiranog teksta Direktive, na način da ista glasi: “S obzirom na nove račune fizičkih osoba, nakon otvaranja računa, izvještajna financijska institucija obvezna je pribaviti izjavu o rezidentnosti imatelja računa.\n\nTakođer, predlaže se u Pravilnik prenijeti i izmjena koja se odnosi na odredbu odjeljka VII., stavak Aa, Direktive Vijeća (EU) 2023/2226  u cijelosti, budući da nema regulatorne ili pravne osnove da se ista izostavi u hrvatskom nacionalnom propisu.\n\nSve gore navedene predložene izmjene su u cilju osiguranja da subjekti na čija prava i obveze utječe predmetni hrvatski propis, u odnosu na prenošenje propisa na razini Europske unije, imaju osiguran isti pravni položaj kao i subjekti sa sjedištima u drugim državama članicama.","Prihvaćen","Prihvaćen"]
[3,"SRETEN PETKOVIĆ","PRAVILNIK O  IZMJENAMA I DOPUNAMA PRAVILNIKA O AUTOMATSKOJ RAZMJENI INFORMACIJA U PODRUČJU POREZA,\nČlanak 11.","S obzirom da je u članku dodan novi stavak, potrebno uskladiti i numeraciju te umjesto „iz stavaka 2. do 10.“ navesti „iz stavaka 2. do 11.“ kako bi se osigurala jasnoća i pravna sigurnost u tumačenju i primjeni propisa.\nTakođer, u svim stavcima se izričito navodi da se radi o isključenom računu, dok to nije slučaj u stavku 9., iako se to jasno iščitava iz članka 30. stavka 1. i mjerodavne odredbe Direktive (EU) 2023/2226, gdje je propisano da isključeni račun podrazumijeva bilo koji od računa iz stavaka 2. do 10. Radi pravne sigurnosti i ujednačene primjene propisa, predlaže se korištenje iste strukture odredbe i terminologije u svim stavcima u odnosu na sve isključene račune, uključivo i za predloženi članak 30. stavak 9.","Prihvaćen","Prihvaćen"]
[4,"SRETEN PETKOVIĆ","PRAVILNIK O  IZMJENAMA I DOPUNAMA PRAVILNIKA O AUTOMATSKOJ RAZMJENI INFORMACIJA U PODRUČJU POREZA,\nČlanak 17.","U prijedlogu izmjena i dopuna nisu navedene odredbe odnosnih članaka koji se imaju dodati kako proizlazi iz formulacije. Kako bi subjekti na čija prava i obveze predmetne izmjene i dopune mogu utjecati bili u jednakom položaju, moli se navesti u čemu se ogledaju predviđene odredbe, odnosno izmjene i dopune.","Prihvaćen","Prihvaćen"]
[5,"GOSPODARSKO INTERESNO UDRUŽENJE HRVATSKA UDRUGA BANAKA","PRAVILNIK O  IZMJENAMA I DOPUNAMA PRAVILNIKA O AUTOMATSKOJ RAZMJENI INFORMACIJA U PODRUČJU POREZA,\nČlanak 21.","Kako bi se jasnije propisalo za koje izvještajno razdoblje je potrebno dostavljati podatke navedene u članku 16. Pravilnika o izmjenama i dopunama Pravilnika o automatskoj razmjeni informacija u području poreza predlažemo  u članak 22. Stupanje na snagu  dodati sljedeću odredbu:\n„Prva automatska razmjena informacija iz članka 16. kojim se u članak 58. Pravilnika o automatskoj razmjeni u području poreza dodaju  točke 7. do 11., stupa na snagu za            izvještajno razdoblje koje počinje nakon 1. siječnja 2026.“","Prihvaćen","Komentar koji je uputilo Hrvatsko gospodarsko interesno udruženje Hrvatska udruga banaka prihvaća se,  kako bi se jasnije propisalo  izvještajno razdoblje za koje se trebaju dostaviti informacije propisane člankom 58. stavkom 2. točkama 8. do 11., koji je dodan člankom 16. Pravilnika o izmjenama i dopunama Pravilnika o automatskoj razmjeni informacija u području poreza."]